ALTA TENSIÓ PER A GANDIA I LA SAFOR
28 octubre 2021

## ALTA TENSIÓ PER A GANDIA I LA SAFOR28 octubre 2021Última actualització: 29 octubre 2021

![](../gestion/img/d30623203a48549ced8ab427d20234258207c945b1bac01282678ad26947cfd5.jpg)  
  

**S'OBRI UNA FINESTRA D'OPORTUNITATS PER A LA SAFOR.**

Comencen les obres per a portar subministrament elèctric a la zona sud de la comarca.

Portar l'alta tensió a la nova estació elèctrica permetrà **abordar nous projectes  urbanístics  i donar servei a les empreses** del sud de Gandia i al polígon Sanxo Llop.

**PER QUÈ ÉS TAN NECESSARI?**

Perquè per a créixer es necessita energia.

Durant anys, empreses dels municipis al sud de Gandia no han pogut ampliar instal·lacions ni establir-se allí perquè no tenien suficient subministrament. I el mateix ha succeït amb el creixement urbà.

Ara, per fi, gràcies al pla energètic estatal**, Red Eléctrica de España i Iberdrola invertiran 30 milions d'euros** per a contribuir al desenvolupament industrial i urbanístic de la comarca de La Safor.

 ![](https://www.gandia.es/aytg/uploaded/Obres_Alta_tensio/altatension1.jpg)

**PER QUÈ ARA?**

Aquest és un projecte ambiciós i tècnicament complex que porta anys en marxa.

**Només existeixen dos proveïdors dels materials necessaris per a poder executar el projecte. Si no començàvem ara, s'haguera retardat significativament aquesta obra tan necessària.**

Per a la seua execució hi ha moltes variables que han de confluir i és ara quan està tot llest per a la seua instal·lació.

**COM AFECTARÀ AL TRÀNSIT?**

**Des del 25 d'octubre el trànsit a la ciutat de Gandia es veurà modificat.**

Per a fer front a aquest període, es marcaran vies alternatives que estaran senyalitzades.

Però, sobretot, hi ha dues indicacions bàsiques que faran que vaja tot millor:

**Evitar en la mesura que siga possible l'Avinguda Blasco Ibáñez, que serà una via lenta.**

**Prendre la circumval·lació sempre que siga possible per a entrar a Gandia.**

Moltes gràcies a tots per la paciencia.

[Documentos adjuntos](../gestion/documentos/186267ce959ee98e464541dc7a8f56e97c229973d2a4a78933cd6b52da34b4e1.jpg)

[Twittear](https://twitter.com/share)